text: dimarts, 15 de març de 2011 14:34
  Oriol Mahiques - CN Sitges, reconegut "Mejor Campeón Juvenil" per la RFEV.
  Oriol Mahiques Bartolomé, regatista del CN Sitges, acredita, tot i la seva joventut, un currículum esportiu excel.lent:
  - Quatre vegades Campió de Catalunya de Patí Júnior, totes consecutives del 2006 a 2009
  - Tres vegades Campió d'Espanya de Patí Júnior, consecutives, també, del 2007 al 2009
  - Bi-campió de la Copa d'Europa de Patí Júnior, els anys 2008 i 2009
  Amb aquests registres, és el regatista més destacat de la història en la classe Patí Júnior, i de ben segur que es trigaran molts anys en igualar aquests espectaculars resultats.
  Resultats que ja ha ampliat amb triomfs en la classe Patí, com el Campionat de Catalunya i la Copa d'Espanya de 2a categoria el passat 2010.
  El passat 5 de març, els seus mèrits esportius van ser econeguts a la "Gala de la Vela de la RFEV" com a millor campió Juvenil.
  Actualment és membre del Programa ARC (Alt Rendiment Esportiu de Catalunya) i navega en la classe 29er amb el regatista del CN Garraf Martí Llena.